Hvad er formålet med ISO/IEC 27001?
 Formålet med ISO/IEC 27001 er at opnå effektiv informationssikkerhedsledelse, der passer til organisationens særlige behov og herefter opretholde effektiviteten ved at sikre løbende forbedringer. Det betyder, at informationssikkerheden hele tiden opdateres, så organisationen er i stand til at håndtere udfordringerne i en verden under konstant forandring.

